TASCO บวก 3% คาดได้งานซ่อมถนนเพิ่มหลังน้ำลด-รับผลดีเงินบาทแข็ง
TASCO บวก 3% คาดได้งานซ่อมถนนเพิ่มหลังน้ำลด-รับผลดีเงินบาทแข็ง ล่าสุดอยู่ที่ 20.90 บาท บวก 0.60 บาท หรือ 2.96% มูลค่าซื้อขาย 94.21 ล้านบาท
TASCO บวก 3% คาดได้งานซ่อมถนนเพิ่มหลังน้ำลด-รับผลดีเงินบาทแข็ง ล่าสุดอยู่ที่ 20.90 บาท บวก 0.60 บาท หรือ 2.96% มูลค่าซื้อขาย 94.21 ล้านบาท
17 ก.ย. 2562

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 11.00 น. อยู่ที่ 20.90 บาท บวก 0.60 บาท หรือ 2.96% สูงสุดที่ 21.10 บาท ต่ำสุดที่ 20.30 บาท ด้วยมูลค่าซื้อขาย 94.21 ล้านบาท

โดย บล.เอเอสแอล ระบุในบทวิเคราะห์ว่า ผลการดำเนินงาน TASCO รายงานกำไรสุทธิที่ 1.05 พันล้านบาท เพิ่มขึ้น 768.8% เมื่อเทียบจากปีก่อน จากรายได้ขายที่เพิ่มขึ้น โดยมีปริมาณการขายสินค้าหลักเพิ่มขึ้น ซึ่งมาจากได้รับปริมาณน้ำมันดิบในปริมาณที่สูงขึ้นรวมถึงโรงกลั่นน้ำมันดิบเดินหน้าเต็มกำลังการผลิต
ส่วนแนวโน้มผลประกอบการที่เหลือได้รับประโยชน์จากการใช้มาตรการ IMO ในปี 2563 ที่กำหนดค่ากำมะถันให้ต่ำกว่า 0.5% จากปัจจุบัน 3.5% ทำให้เกิดการปรับสายการผลิตใหม่ ซึ่งทำให้ต้นทุนการผลิตของ TASCO ลดลงได้
ขณะที่การเกิดปัญหาอุทกภัยครั้งใหญ่ในภาคอีสาน ที่ถนนต่างๆได้รับความเสี่ยหาย มองว่า TASCO มีโอกาสที่จะประมูลงานก่อสร้างและซ่อมแซมถนนได้เพิ่มขึ้น หลังปัญหาน้ำท่วมได้คลี่คลายลง คาดว่าจะอยู่ในช่วงไตรมาส 4/62 นอกจากนี้ TASCO เป็นหนึ่งในหุ้นที่ได้รับปัจจัยบวกจากค่าเงินบาทที่แข็งค่าขึ้นโดยเปรียบเทียบ เนื่องจากมีมีต้นทุนที่เป็นดอลลาร์สหรัฐฯ ที่ลดลงเมื่อคิดเป็นเงินบาท